Viborger Samler, 1827-09-08
Fra Commissionen som Hs. Majestæt havde anordnet til at fordeele de indsamlede Gaver til de Vandlidte paa Jyllands samt Hertugdommerne Slesvigs og Holsteens Vestkyster, er nu aflagt et offentligt, trykt Regnskab. De indsamlede Gaver beløb 227,794 Rbd. 21 s. rede Sølv og 1618 Rbd. 61 s. Sedler og Tegn, foruden en Mængde andre betydelige Bidrag saavel af Fødevahrer, Klædningstykker, Lærred, Sengeklæder og Kreaturer. Af de indkomne Summer fik Hertugdommene 204,763 Rbd. 26 s. Sølv, hvoraf Halligerne 46,035 Rbd. 26 s., ØenPelworm 18382 Rbd., Øen Nordstrand 12262 Rbd., Øen Fohr 8374 Rbd. N. Ditmarsken 23460 Rbd., Staden Glückstadt 9851 Rbd., o. s. v. Jylland, fik ialt 20,594 Rbd. 22 s. Sølv, nemlig Hjørring, Amt 1781. Rbd. 72 s., Thisted Amt 2157 Rbd., 70 sk. Ringkjøbing Amt 5790 Rbd. 76 s., Ribe Amt 10,863 Rbd. 92 s. Den høieste Sum Nogen, fik i Jylland var 274 Rbd. Sølv, som tildeeltes Hr. Justitsraad Schønau i Lemvig. Dhrr. Cancellieraad Lund i Skagen fik 180, og Apotheker Hansen i Frederikshavn 105 Rbd. Det Høieste Nogen fik var en Skadelidt i Holsteen, som tildeeltes 2000 Rbd., og det Mindste fik en Mand i Jylland, nemlig en Rigsbankmark. Ved at anmelde dette Regnskab, tilføie flere Danske Blade: "I Hertugdommene gaves kun Understøttelse til Trængende, og der bleve de formuende Personer aldeles forbigaaede ved Uddeelingerne. J Jylland fulgtes ikke dette Princip. (Her nævnes nu Adskillige som have faaet Part i Uddeelingen, saasom hine forhen nævnte Byefogder og Apothekeren i Frederikshavn Jnteressenterne i et Tobaksfabrik i Ringkjøbing, Proprietær Eibe til Orum &c.) Naar man har nogen Lokalkundskab om Nørrejyllandskysten paa de beskadigede Stæder og seer af den Kongl. Committees Anmeldelse i Regnskabet at man i Ribe Stift temmelig høit havde anslaaet den liidte Skade, samt betænker, at Dherrer Amtmænd i Ringkjøbing, Thisted og Hjørring Amter have, efter Raadførsel, med Amternes erfarne Mænd, vurderet Skaden og bestemt Erstatningen, og endelig naar Sagkyndige betænke at netop de udpegede og navngivne Mænd have Eiendomme nærved Vesterhavet og Kattegat, saa falder vel denne Skygge man i Skilderiet har ville kaste paa dem, bort - thi, man kan dog virkelig ikke i Kiøbenhavn gjøre sig Begreb om, naar man aldrig saae det, hvad Skade det oprørte Hav formaaer at gjøre. Aalborg. Den offentlige Exammen endtes i Cathedralskolen den 1ste Septbr. Til Academiet demitteredes 4 nemlig: 1) Niels Eibe, en Søn af Forpagter Eibe paa Wilsbetsminde, 2, Hans Gundorph. en Søn af afgl. Pastor Gundorph i Ølbye i Ribe Stift; Octavius Jermiin, en Søn af Pastor Jermiin i V. Hassing i Vensyssel, og 4) Manderup, Due Holst en Søn af Pastor Holst i Skibsted i Viborg Stift. Derpaa uddeeltes af Stipender i alt 718 Rbd. 69 s. Repr., hvoraf 218 Rbd. 9 s. Repr. udbetaltes strax og Resten 500 Rbd. 60 s. Repr. oplagdes til Disciplenes Fornødenheder ved Academiet, naar de engang dimitteres fra Skolen. Denne Sum indsættes imidlertid i Aalborgs Sparekasse, for at bære Renter til vedkommende Disciples Fordeel. -De 4 i Aar dimitterede Candidater havde saaledes samlet af Oplagspenge i deres Skolegang i alt 553 Rbd. 30 sk. Repr., hvoraf de ved deres Dimission modtoge 184 Rbd. 70 sk. Repr., og Resten 368 Rbd. 56 s. Repr. oversendes til Kjøbenhavn, tilligemed de i Sparekassen efterhaanden tillagte Renter, for at tildeles dem i det første Aar ved Universitetet.